《稠岩》
宋代·刘子寰

万里惊呼立画图，拍天云浪拥蓬壶。洞穿苍壁俄空阔，海入碧蓬相有无。

漠漠风帆迷宇宙，离离烟草失江湖。百年一饷逢真赏，从此沧洲兴转孤。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。